நீயோடி இறந்திட்டாய் எனத்து டித்தாள்! நீலிஅவள் அவ்விடத்தில் ஓடி வந்தாள்.  அன்னத்தைச் செங்குருதி சாயக் குத்தி அழகுடலை இடுகாட்டில் பட்டுப் போன புன்னையடி யிற்புதைத்தார் என்றன் ஆத்தா போனதடி கதிர்நாட்டின் தேனூற் றென்று சொன்னபடி துடித்தழுது புரண்டாள் நீலி! துன்பத்து மலையடியிற் புதைந்தாள் ஆத்தா! சின்னக்குடி லில்குருதி வெள்ளம் கண்டு சிவக்கின்ற திருவிளக்கும் நடுங்கிற் றங்கே! இயல் 84      அதேநேரம் பேழையோடு வேலன் வந்தான்.  இக்கொடிய காட்சியினை வேலன் கண்டான். இதோபாண் டியன்பரிசு! தாயே! என்ன?